Aedh (Schottland)

Aedh (warrt af un to ok Aed oder Aoth schreven; * 840; † 878) weer König vun Schottland vun 877 bit 878 un folg up sien Broder Konstantin I.. 

He weer noch nich lang up'n Throon, dor hett Giric em an'e Siet maakt, vunwegen dat he sik mit Aedh sien Brodersöhn Eochaid gegen em verswaren harr. 

Över Aedh sien Leven is wenig bekannt. He weer verheiraat, man mehr weert wi nich. Een vun sien Söhns weer Konstantin II., de in dat Johr 900 König vun Schottland wurrn is. Een annern vun sien Söhns weer Donald mac Aed. De is 908 König vun dat Königriek Strathclyde wurrn.

Kategorie:Mann
Kategorie:Schottland
Kategorie:Huus Alpin
Kategorie:Middelöller
Kategorie:König
Kategorie:Boren in dat 9. Johrhunnert
Kategorie:Storven in dat 9. Johrhunnert